ועדת הכנסת, כנסת 25, פרוטוקול מספר 63, 2023-06-28 00:00

אופיר כץ: שלום לכולם, אני פותח את ישיבת ועדת הכנסת, היום, יום רביעי

אופיר כץ:  סדר-היום: פניית יושב-ראש ועדת החוקה, חוק ומשפט בדבר טענת נושא חדש בעת הדיון בהצעת חוק הרבנות הראשית לישראל (הארכת כהונה של הרבנים הראשיים לישראל והארכת כהונה של חברי מועצת הרבנות הראשית לישראל) (הוראת שעה), התשפ"ג–2023

אופיר כץ:  בבקשה, אדוני היושב-ראש

יצחק פינדרוס: אני אכן חושב שזה נושא חדש, כי זה מעקר את כל החוק מיסודו

יצחק פינדרוס:  לכן, אני מקבל את הטענה של מטי הרכבי לנושא חדש, ואני חושב שהיא צודקת

קריאה: הטענה של יוראי

יצחק פינדרוס: לכן אני מבקש מהוועדה לקבל את הטענה הזאת

יצחק פינדרוס:  הצטרפתי אליה ואני חושב שהיא ממש צודקת

יצחק פינדרוס:  אנחנו צריכים להיות ענייניים פה בכנסת, החוק מתעקר לגמרי, ולא לעניין לקבל הסתייגות כזאת

אופיר כץ: תודה

אופיר כץ:  בבקשה, מטי

מטי צרפתי הרכבי: הטענה שלנו היא שזה נושא חדש כי החוק מדבר על עדכון העיתוי

מטי צרפתי הרכבי:  אני מתקשה לדבר, אדוני היושב-ראש, אני לא יכולה לדבר ככה

אופיר כץ: את צודקת בהחלט

אופיר כץ:  חברי הכנסת של ש"ס, מספיק

אופיר כץ:  תודה

אופיר כץ:  בבקשה, מטי, ואני מבקש שקט

מטי צרפתי הרכבי: הצעת החוק מדברת על תיקון העיתוי של בחירת הרבנים הראשיים

מטי צרפתי הרכבי:  אנחנו טוענים לנושא חדש מכיוון - - -      

ינון אזולאי: למה? באמת, תסבירי לי

ינון אזולאי:  אני לא הבנתי

שרון ניר: היא מנסה לדבר

אופיר כץ: בבקשה, מטי

מטי צרפתי הרכבי: מה קרה לבית הנבחרים שלנו? 

ינון אזולאי: לא לבלבל אותה

ינון אזולאי:  הנימוק הוא נימוק אמיתי

ולדימיר בליאק: בוא נעשה הפסקה, אדוני היושב-ראש

ולדימיר בליאק:  נעשה הפסקה לרבע שעה

אופיר כץ: אני מבקש שקט

אופיר כץ:  בבקשה, מטי

מטי צרפתי הרכבי: אנחנו טוענים לנושא חדש

מטי צרפתי הרכבי:  במהות הצעת החוק מדובר על עדכון לוחות הזמנים בבחירות לרבנות הראשית, בטענה של הסמיכות לבחירות המוניציפליות

מטי צרפתי הרכבי:  העובדה שהבחירות לרבנות הראשית היו בסמיכות לבחירות המוניציפליות הייתה ידועה מיום כינונה של הממשלה הזאת

מטי צרפתי הרכבי:  הדחיפות עכשיו, אחרי חצי שנה שהממשלה הזאת מתפקדת, נובעת מסידור עבודה למקורבים – לאח של, לבן של, לאבא של

מטי צרפתי הרכבי:  אם חשבו שהסמיכות הזאת אינה בריאה לתקינות ההליך, היו מתקנים את התיקון הזה בעבר

מטי צרפתי הרכבי:  לכן, אנחנו, כנבחרי ציבור בבית הזה, לא צריכים לתת יד לדילים של סידורי עבודה אלא באמת לבוא לטובת הציבור

מטי צרפתי הרכבי:  העובדה הזאת הייתה ידועה לפני חצי שנה, ולכן סוגיית העיתוי הינה במהות נושא חדש כי היא פרסונלית

אופיר כץ: כן, גם בקק"ל היו כל מיני דברים פרסונליים

אופיר כץ:  בבקשה, חבר הכנסת מתן כהנא

מטי צרפתי הרכבי: זה לא רלוונטי

מתן כהנא: אני גם רוצה לטעון שכל העיסוק בחוק הזה, זה נושא חדש

מתן כהנא:  אחד הרציונלים שהיו בבסיס הבקשה לדחות את הבחירות לרבנות הראשית, היה מכיוון שבשלוש הערים הגדולות אין רב, ואין מישהו שייצג את הציבור של אותה עיר

מתן כהנא:  כאשר באים לבחור את הרב הראשי לישראל, כלומר, האזרחים שגרים בירושלים, בירושלים ובחיפה, בעצם לא יהיו שותפים לאקט של בחירת הרב הראשי לישראל

מתן כהנא:       איפה הבעיה? שבמקביל לחוק הזה, ש"ס והסיעה המתקראת הציונות הדתית, הגישו הצעת חוק, שבעצם משנה את כל הדרך שבה נבחרים רבני ערים

מתן כהנא:  השיטה החדשה שבה ייבחרו רבני ערים בעצם מנטרלת את רצון הציבור

מתן כהנא:  מנטרלת את רצון הציבור

מתן כהנא:  בערים הגדולות, פחות מ-50% מהכוח יהיה בידיים של העיר לבחור מי הרב שלה, ובערים הקטנות יותר, יישארו בידיים של העיר בערך שליש מהכוח לבחור את רב העיר

מתן כהנא:  כלומר, כל הרציונל הזה נופל, כי מי שיבחר את רבני הערים מעכשיו ואליך – בהנחה שהחוק הזה יעבור, כי כל חוק שאתם רוצים להעביר, אתם פועלים בצורה דורסנית ומעבירים אותו – מי שיבחר את רבני הערים יהיה בעצם שר הדתות מש"ס ומועצת הרבנות הראשית, ולא העיר

מתן כהנא:  כל הרציונל הזה לא רלוונטי, ולכן חייבים לעצור את התהליך

אופיר כץ: תודה, מתן

אופיר כץ:  חבר הכנסת אלקין, בבקשה

זאב אלקין: אדוני היושב-ראש, ועדת הכנסת, הדיון כאן בוועדה בנושא חדש הוא הזדמנות מבחינתכם לעצור עם החקיקה ההזויה הזאת

זאב אלקין:  הרי יש פה תקדים למשהו שיכול להביא אותנו רחוק

זאב אלקין:  בכל פעם שלא נוח לנו משהו – אנחנו נדחה בחירות

זאב אלקין:  ככה אפשר להגיע לעוד כל מיני רעיונות, איזה עוד בחירות אפשר לדחות, כי זה לא מתאים בהקשר כזה או אחר, או יש בעיה פרסונלית כזאת או אחרת

זאב אלקין:       לכן, העברת הנושא החדש לוועדת הכנסת, היא סוג של סגירת מעגל

זאב אלקין:  הרי ישבנו ודנו בחוק הזה, כמדומני, אדוני היושב-ראש, על מתן פטור מחובת הנחה

זאב אלקין:  היה פה דיון על עצם החקיקה הזאת, ולמה יש צורך לעשות אותה

זאב אלקין:  אמרנו כבר אז שאתם עושים טעות מאוד מאוד קשה בהליך החקיקה

זאב אלקין:  שאלנו אפילו את שר הדתות, שבא לכאן, בכבודו ובעצמו

ינון אזולאי: השר לשירותי דת, לא מוסיפים לו סמכויות

ינון אזולאי:  יש סמכות אצל משה ארבל, אתה מנסה לסכסך עכשיו ביניהם?     

זאב אלקין: חבר הכנסת אזולאי, הקצב שבו אתם מחליפים בעלי תפקידים – אנחנו לא עומדים בו

זאב אלקין:  אומרים שעוד מעט השר ארבל כבר לא יהיה שר הבריאות

ינון אזולאי: מה אתם רוצים? אנחנו רוצים להתייעץ איתכם

זאב אלקין: זה יקרה אחר כך

זאב אלקין:  אגב, אדוני היושב-ראש, תרשום לפניך, שלא תגיד שלא ביקשנו, שלפני ההצבעה, כשיסתיים הדיון, אנחנו מבקשים התייעצות סיעתית

אופיר כץ: תודה

אופיר כץ:  ולדימיר, בבקשה

זאב אלקין: רגע, הייתי באמצע

זאב אלקין:  הוא הפריע לי

אופיר כץ: אתה באמצע ארוך מאוד, זאב

זאב אלקין: זה בסדר, אני בדרך

זאב אלקין:  באתי מהאקדמיה, לוחות הזמנים שלי הם נאום של 45 דקות

אופיר כץ: כן, לוחות זמנים כמו שאתם נתתם לנו

אופיר כץ:  משפט אחרון, בבקשה

זאב אלקין: אני אומר לך ואמרנו לך את זה פה בתחילת הדרך, שזאת הזדמנות אחרונה לך כיושב-ראש הוועדה הזאת, כיושב-ראש הקואליציה, לקחת את ההזדמנות הזאת ולעצור את הדהירה עם החוק הזה, שאין לו שום מקום, אין בו שום היגיון, ויפה שעה אחת קודם

אופיר כץ: תודה

אופיר כץ:  ולדימיר בליאק, בבקשה

ולדימיר בליאק: תודה

ולדימיר בליאק:  קודם כול, אני רוצה לחזק את הטיעונים של חבריי

ולדימיר בליאק:  יש חושב שיש פה טענה חזקה של נושא חדש

ולדימיר בליאק:  החוק הזה הוא חוק מיותר, חוק שנולד בקומבינה

ולדימיר בליאק:  אין שום קשר בין בחירות מוניציפליות לבחירות לרבנות הראשית

ולדימיר בליאק:  אני תוהה איפה עובר הגבול, ואם אפשר לדחות את מועד הבחירות כשאנחנו נמצאים הלכה למעשה במהלך מערכת הבחירות, ואם אפשר גם לשנות את תקנון הכנסת ולדחות את הבחירות לוועדה לבחירות שופטים, איפה עובר הגבול? איפה אתם אמורים לעצור? כי אפשר לשנות את מועד הבחירות, לדחות את מועד הבחירות, לשנות את הליך הבחירות, כפי שאנחנו רואים

זאב אלקין: ולדימיר, אתה לא מבין

זאב אלקין:  עוד מעט תהיה הצעת חוק לדחות את הבחירות המוניציפליות

ולדימיר בליאק: בוודאי

זאב אלקין: למה? לא מתאים לנהל אחר כך בחירות לרבנות הראשית, כי צריך עוד קצת זמן

זאב אלקין:  אז יידחו גם את הבחירות המוניציפליות

ולדימיר בליאק: אפשר גם לקבוע שלא צריך בחירות מוניציפליות בכלל

ולדימיר בליאק:  אולי ראש הממשלה ימנה את ראשי הערים

ולדימיר בליאק:  אין גבול

ולדימיר בליאק:  לכן, זאת ההזדמנות שלכם לעצור את החקיקה המושחתת הזאת, כי חבל

אופיר כץ: תודה רבה, ולדימיר

אופיר כץ:  חברת הכנסת שרון ניר

שרון ניר: אני חושבת שמדובר בנושא חדש

שרון ניר:  עצם העובדה שמדברים על חיבור בין הבחירות לרבנות לבחירות לרשויות מוניציפליות, זה הדבר המרכזי

ינון אזולאי: זה הנושא החדש

ינון אזולאי:  זהו, עצרי

שרון ניר: מעבר לכך, היות ויש משהו מעל לפני השטח ומשהו מתחת לפני השטח, מתחת לרדאר – אתם חושבים שהציבור לא יעשה היקש ויראה את המינויים – זה הפסול

שרון ניר:  יש פה רצון ליצירת תנאים מיטביים למינוי מקורבים ולסידורי עבודה

שרון ניר:  אני חושבת שזה פסול מהיסוד

אופיר כץ: תודה רבה, שרון

אופיר כץ:  הייעוץ המשפטי של ועדת החוקה, בבקשה

אלעזר שטרן: לטעמנו, מבחינה מקצועית, זה לא נושא חדש

אלעזר שטרן:  התיקון ניסוחי בלבד

אלעזר שטרן:  הסעיף מדבר על שני הרבנים הראשיים, ומוצע להחליף את המילה "שני" במילה "כל" – כל הרבנים הראשיים

אלעזר שטרן:  כל הרבנים הראשיים, שניים, ומבחינה מעשית זה אותו הדבר בדיוק

אלעזר שטרן:  זה רק תיקון ניסוחי

ינון אזולאי: לא יכולתם להסביר לנו את זה בוועדה? למה באנו לכאן?         

אופיר כץ: אנחנו יוצאים להתייעצות סיעתית, וחוזרים ב-10:46

אופיר כץ: אני מחדש את הדיון

אופיר כץ:  מי בעד הצעת חברי הכנסת לנושא חדש?         

אופיר כץ: בעד – 10 

אופיר כץ: נמנעים – אין 

אופיר כץ: 10 בעד, 1 נגד

אופיר כץ:  אם כך, טענת נושא חדש התקבלה

זאב אלקין: רוויזיה

אופיר כץ: הדיון יתחדש ב-11:17 דקות

אופיר כץ: אני מחדש את הישיבה עם רוויזיה של חבר הכנסת זאב אלקין

אופיר כץ:  מאחר והוא לא פה, הרוויזיה נדחית

אופיר כץ:  אני נועל את הישיבה, תודה